चुनांऽ माहिरें दे मताबक इस बारी चुनांऽ पैह्‌ले दलें दे दो बड्डे गठबंधनें संयुक्त प्रगतिशील गठबंधन (संप्रग) ते राश्ट्रीय जनतांत्रिक गठबंधन (राजग) दे बिखर जाने कन्नै इनें त्रैनें नेत्रिएं दे बक्ख-बक्ख समीकरणें दे तैह्‌त मजबूत होइयै उभरने दी संभावना ऐ। जित्थें उत्तर प्रदेश च मायावती गी कांग्रेस, सपा च त्रुट्टने दा फायदा थ्होग उत्थें पश्‍चिम बंगाल च ममता बनर्जी, कांग्रेस ते वाम दलें दे बक्ख होने दा फायदा चुक्कग। तमिलनाडु च पट्टाली मक्कल काची दे संप्रग थमां बक्ख होने दा सिद्धा फायदा अखिल भारतीय अन्नाद्रमुक दी जयललिता गी होग। जानकारें दे मताबक त्रैनें नेत्री मजूदा राजनीतिक परिदक्ख च अपने महत्व ते जनाधार गी समझदी ऐ इस्सै अधार उप्पर उनें 15मीं लोकसभा दे चुनां लेई त्रै राज्यें दी तकरीबन 160 सीटें लेई अपने अपने ढंगै थमां अभेद्य चक्रव्यूह दी रचना कीती ऐ। इंदे च उत्तर प्रेदश दी 80, पश्‍चिम बंगाल दी 42 ते तमिलनाडु दी 39 सीटां शामल न।